ТРАЯН ПЪРВАНОВ

НРАВ

chitanka.info

С моя нрав създавах безпорядък,

щом сред вашите пазари влизах

и на общата трапеза сядах,

без да съм с дружината ви близък.

Под разчувстваните си ресници

с пламъчета — жълти и опасни —

как въртяхте дните-броеници —

гръмогласни, но и безучастни?

Викахте ме — умни, речовити,

в сенките на личните трибуни,

а край мене дишаха тревите,

натежали от кръвта през юни.

Нявга в Букурещ

не влезе хъшът

в добродетелните им салони

и замръкваше над хлебен къшей,

без да мисли за наполеони.

И надраснал чорбаджийски нрави

Хъшът зарад тях погина, боже,

И от Дунав

стръмен път

проправи

със имот да ги ръкоположи…

В делниците,

в празниците —

просто

като всеки българин живея,

с труд и обич да заслужа поста:

общ работник в „Ботева алея“.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги